Թեյանա Թեյլոր

**Թեյանա Մեշայ Ջաքելի Շամփերթ** (, ի ծնե՝ **Թեյլոր** (), ), ամերիկացի երգչուհի, երգերի հեղինակ, դերասանուհի, պարուհի, պարուսույց, ռեժիսոր և մոդել։ 2005 թվականին Թեյլորը պայմանագիր է կնքել ամերիկացի երաժիշտ Ֆարել Վիլյամսի Star Trak Entertainment լեյբլի հետ, մինչև իր առաջին մասնակցությունը MTV-ի «Իմ սուպեր քաղցր 16» () հեռուստաշոուում։ 2012 թվականի նա պայմանագիր է կնքել Քանյե Ուեսթի GOOD Music ձայնագրման լեյբլի հետ։ Թեյլորն աշխատել է և երգեր է գրել այնպիսի արտիստների համար, ինչպիսիք են Աշերը, Քրիս Բրաունը և Օմարիոնը։ Նա մասնակցել է նաև Քանյե Ուեսթի «My Beautiful Dark Twisted Fantasy» ալբոմի ձայնագրմանը։ Թեյլորը նկարահանվել է VH1-ի «Թեյանա և Իման» () ռեալիթի հեռուստաշոուին իր ամուսնու՝ NBA բասկետբոլիստ Իման Շամփերթի հետ միասին։

## Վաղ տարիներ
Թեյլորը ծնվել է 1990 թվականի դեկտեմբերի 10-ին։ Նա մեծացել է Նյու Յորքի Հարլեմ շրջանում և աֆրոտրինիդադական արմատներ ունի։ Թեյլորն իր մոր միակ զավակն է, այն ժամանակ, երբ նրա հայրը երկու որդի և մեկ դուստր ունի այլ հարաբերությունների արդյունքում։ Թեյամայի մայրն է իր ընտանիքի դաստիարակել նրան և, և նա էլ հիմա երգչուհու մենեջերն է։ Թեյլորը սկսել է ելույթներ ունենալ 9 տարեկան հասակում։ Նա մասնակցել է տարբեր տաղանդների մրցույթների, ներառյալ «Ապոլլո» թատրոնի Բոլոր աստղերի տաղանդների ազգային որոնումը։ Սակայն երգչուհին երբեք չի կարողացել հաղթել։

Թեյլորի վրա մեծ ազդեցություն են ունեցել այնպիսի երաժիշտներ, ինչպիսիք են Լորին Հիլը, Սթիվի Ուանդերը, Ջանեթ Ջեքսոնը և Մայքլ Ջեքսոնը։

## Անձնական կյանք
2015 թվականին, երբ Թեյանայի մոտ վաղաժամ ծննդաբերություն է սկսվել, նրա ամուսինը՝ Իման Շամփերթն ինքնուրույն է ընդունել իրենց դստեր ծննդաբերությունը։

2016 թվականի սեպտեմբերի 20-ին «Վենդի Ուիլյամսի շոուն» թոք շոուի ժամանակ Թեյլորը հայտարարել է, որ նա և Շամփերթը «հնարավոր է» գաղտնի ամուսնացել են, սակայն զույգը փաստացի չի ամուսնացել մինչև 2016 թվականի հոկտեմբերի 1-ը՝ հարցազրույցից մոտ երկու շաբաթ անց։

2020 թվականի հունիսի 12-ին Թեյլորը հաստատել է իր երկրորդ հղիությունն իր «Wake Up Love» երգի երաժշտական տեսահոլովակում։

## Սկավառակագրություն

* *The Misunderstanding of Teyana Taylor* (2012)
* *VII* (2014)
* *K.T.S.E.* (2018)
* *The Album* (2020)

## Ֆիլմագրություն
* *Պարի եղբայրություն։ Վերադարձ տուն* (2010)
* *Մադեայի մեծ երջանիկ ընտանիքը* (2011)
* *Վարդերի խումբ II: Հաջորդ սերունդ* (2012)
* *Դաժան ամառ* (2012)
* *Մեկնարկը* (2013)
* *Սիրո բաժինը* (2013)
* *Եղբայրական սեր* (2015)
* *Աստղ* (2017-2018)
* *Ընդմիջումները* (2017)
* *Քաղցրիկը։ Վեր կաց և պարիր* (2018)
* *Թեյանա և Իման* (2018)
* *Ընկնել հատակին* (2018)
* *Երեկույթից հետո* (2018)
* *Ծուղակը* (2019)
* *[[Ուղևորություն դեպի Ամերիկա 2]]* (2020)

## Ծանոթագրություններ

## Արտաքին հղումներ
*
*Թեյանա Թեյլորը MySpace-ում
*Թեյանա Թեյլորը Fashion Week-ում 

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի ամերիկացի ռեփերներ
Կատեգորիա:21-րդ դարի երգչուհիներ
Կատեգորիա:Ամերիկացի դերասանուհիներ
Կատեգորիա:Ամերիկացի երգչուհիներ
Կատեգորիա:Ամերիկացի խորեոգրաֆներ
Կատեգորիա:Ամերիկացի կին կոմպոզիտորներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի մոդելներ
Կատեգորիա:Ամերիկացի պարուհիներ
Կատեգորիա:Ամերիկացի ռեժիսորներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Դերասանուհիներ այբբենական կարգով